
S T A N O V I S K O
k návrhu nariadenia vlády Slovenskej republiky o sprístupňovaní výbušnín na civilné použitie na trhu

I.
     Návrh nariadenia vlády Slovenskej republiky o sprístupňovaní výbušnín na civilné použitie na trhu predkladá na rokovanie vlády Slovenskej republiky minister hospodárstva Slovenskej republiky Vazil Hudák na základe úlohy B.28. uznesenia vlády Slovenskej republiky č. 484 z 24. septembra 2014. 

 II.
     Návrh nariadenia vlády vykonáva nariadenie Európskeho parlamentu a Rady (ES) č. 765/2008 z 9. júla 2008, ktorým sa stanovujú požiadavky akreditácie a dohľadu nad trhom v súvislosti s uvádzaním výrobkov na trh a ktorým sa zrušuje nariadenie (EHS) č. 339/93 (Ú. v. EÚ L 218, 13. 08. 2008), a zároveň zabezpečuje transpozíciu smernice Európskeho parlamentu a Rady 2014/28/EÚ zo dňa 26. februára 2014  o harmonizácii právnych predpisov členských štátov týkajúcich sa sprístupňovania výbušnín na civilné použitie na trhu a ich kontroly (prepracované znenie) (Ú. v. EÚ L 96, 29. 03. 2014). Transpozičná lehota na prebratie smernice uplynie 19. apríla 2016. Opatrenia vyplývajúce zo smernice 2014/28/EÚ sa uplatňujú od 20. apríla 2016, súčasne s nadobudnutím účinnosti návrhu nariadenia vlády.
Návrh nariadenia vlády  je podľa predkladateľa v súlade s Ústavou Slovenskej republiky, zákonmi a ostatnými všeobecne záväznými právnymi predpismi, medzinárodnými zmluvami, ktorými je Slovenská republika viazaná, ako aj s právom Európskej únie.
     Návrh nariadenia vlády nemá vplyv na rozpočet verejnej správy, na životné prostredie, nemá žiadne sociálne vplyvy, ani vplyv na informatizáciu spoločnosti. Návrh nariadenia vlády nemá vplyv na podnikateľské prostredie.
Návrh nariadenia vlády bol predmetom skráteného pripomienkového konania, ktorého výsledok je uvedený vo vyhodnotení.  

III.
     Predložený návrh nariadenia vlády nebol predmetom rokovania Legislatívnej rady vlády Slovenskej republiky.

IV.
	Sekcia vládnej legislatívy Úradu vlády Slovenskej uplatňuje k návrhu nariadenia vlády tieto pripomienky:

K § 4
V písm. h) prvom bode je potrebné slovo „neumožňujú“ nahradiť slovom „neumožňuje“.
V písm. h) druhom bode je potrebné slová „korešpondenčnú adresu“ nahradiť slovami „sídlo, miesto podnikania alebo adresu, na ktorej je ho možné zastihnúť, ak nie je zhodná so sídlom alebo s miestom podnikania“. 
Rovnaká pripomienka platí pre celý návrh nariadenia vlády. 
V písmene m) je potrebné vložiť slovo „odôvodnenej“ pred slovo „žiadosti“.

K § 5
V ods. 2 písm. b) je potrebné vložiť slovo „odôvodnenej“ pred slovo „žiadosti“. 

K § 6
Ustanovenia odsekov 1 a 2 je potrebné uviesť v opačnom poradí.
V ods. 1 písm. j) je potrebné vložiť slovo „odôvodnenej“ pred slovo „žiadosti“. 
V ods. 1 písm. h) je potrebné slovo „rozporoch“ nahradiť slovom „nesúlade“.

K § 7
Ustanovenia odsekov 1 a 2 je potrebné uviesť v opačnom poradí.
V ods. 1 písm. e) je potrebné vložiť slovo „odôvodnenej“ pred slovo „žiadosti“. 

K § 9
V § 9 je potrebné vypustiť slová „v rozsahu svojej činnosti, ktoré ich oprávňuje “.

K § 16
V ods. 9 písm. d) je potrebné slovo „úraduľ“ nahradiť slovom „úradu“.

K § 18
V ods.1 je potrebné slová „môžu byť naďalej sprístupňované“ nahradiť slovami „možno sprístupňovať“.

K § 19 a 20
Tieto ustanovenia je potrebné uviesť v opačnom poradí.

K prílohe č. 2
V bode 3. 1 písm. a) je potrebné slovo „inicácie“ nahradiť slovom „iniciácie“.

K prílohe č. 3
V celej prílohe je potrebné slová „na ne“ nahradiť slovami „na výbušniny“.
V II. module C2 piatom bode je potrebné slovo „stanovené“ nahradiť slovom „ustanovené“ a slovo „pokiaľ“ je potrebné nahradiť slovom „ak“.
V module F je potrebné číslicu „10“nahradiť slovom „desať“.

V Bratislave  1. marca 2016









